cyanic-selkie/wikianc huggingface dataset:
Lauterbrunnen
Toponomikası
Lauterbrunnen ilk dəfə 1240-cı ildə "aydın mənbə" mənasını verən bir Roma toponimi olan "in Claro fonte" olaraq xatırlandı. 1253-cü ilə qədər Almanca danışanlar arasında Liuterbrunnon kimi tanınırdı; 1268-ci ilə qədər şəhər alternativ Luterbrunnen yazılışına sahib idi. Brunnenin mənası, şübhəsiz ki, "bahar" və ya "çeşmə" mənasını verdiyi halda, "lauter" sözünün mənası ilə bağlı bəzi mübahisələr var. Bəziləri bunu aydın, aydın və ya cəlbedici (yuxarıda göstərilən yerin əvvəlki roman mənası ilə müqayisə edilə bilər), bəziləri isə "çox" və ya "daha yüksək" kimi tərcümə edirlər. Yerli izahat budur ki, Lauterbrunnen adının alman dilində lauter sözünün müasir mənasından istifadə edərək "bir çox mənbələr" mənasını verir; lakin bu, xalq etimologiyası nümunəsi ola bilər.
Tarixi
thumb|left|XIX əsrin sonları və ya XX əsrin əvvəllərində Lauterbrunnen Vadisi. thumb|left thumb|left| 1935 Lauterbrunnen Vadisi XIII əsrdə tarixi qeydlərdə ilk dəfə xatırlandıqda, freyxer Vedensvilə aid idi. 1240-cı ildə baş Vedensvil Sefinen vadisini İnterlaken monastırına satdı. Növbəti əsrdə, monastır və digər yerli lordlar hakimiyyətlərini Lauterbrunnen və qonşu vadilərdə genişləndirməyə başladılar. Bununla birlikdə, 1300-də, başçı, yaxınlığında Lötşen Vadisində və Lauterbrunnen Vadisinin yüksəkliklərində valser dilində danışan insanları yerləşdirməyə başladı. 1346-cı ilədək Valser kəndləri Lauterbrunnen, Qimmelvald, Mürren, Zixellauenen və Traxsellauenen kənd rəhbərliklərinə və monastırdan müəyyən dərəcədə müstəqilliyə sahib idi. Üç il sonra, Bern Oberlandın əksəriyyəti monastıra qarşı uğursuz üsyan qaldırdı. Monastır üsyanı yatırdıqda, Valser kəndləri monastırın qəzəbinin yükünü öz üzərinə götürdü.
İqtisadiyyatı
2011-ci ilə görə, Lauterbrunnendə işsizlik nisbəti 1.9 % idi. 2008-ci ilədək bələdiyyədə 1908 nəfər işləyirdi. Bunlardan 147 nəfər iqtisadiyyatın ilkin sektorunda, 55-ə yaxın müəssisə bu sektorda işləyirdi. Orta sektorda 223 nəfər işləyirdi və bu sektorda 35 müəssisə var idi. Xidmət sektorunda 1538 nəfər işlə təmin olunmuşdur ki, bunlardan da 195 müəssisə bu sektorda işləmişdir. 1623 bələdiyyə sakini müəyyən vəzifələrdə çalışmışdır ki, bunlardan da qadınlar işçi qüvvəsinin% 43,1-ni təşkil etmişdir.
2008-ci ildə 1605 tam zamanlı bərabər iş yeri yaradıldı. Əsas sektorda iş yerlərinin sayı 77 idi, bunlardan 70-i kənd təsərrüfatında, 7-si meşə təsərrüfatı və ya ağac istehsalında idi. İstehsalat sektorundakı iş sayı 207 idi, bunlardan 20-si və ya (% 9,7) istehsal, 124-ü (% 59,9) inşaatdır. Xidmət sektorunda iş yerlərinin sayı 1321 nəfər olmuşdur. Üçüncü sektorda; Topdan və ya pərakəndə satış və ya avtomobil təmiri 132 və ya 10,0%, malların hərəkəti və saxlanması 231 və ya 17,5%, otel və ya restoran 687 və ya 52,0%, təhsil 75 və ya 5,7%, 56 və ya 4,2% təşkil etmişdir səhiyyədə.
2000-ci ildə 360 işçi bələdiyyəyə köçdü və 252 nəfər işə getdi. Bələdiyyə işçilərin xalis idxalçısıdır: hər mühacirətə təxminən 1,4 işçi düşür. İşləyən əhalinin 12,5% -i işə getmək üçün ictimai nəqliyyatdan, 12,3% -i isə şəxsi avtomobildən istifadə etmişdir.
Buger-Lambert-Ber qanunu
thumb|Buger-Lambert-Ber qanunun nümayişi: Rodamin 6B-nin həllindəki yaşıl lazer işıq. Parlaq işıq seli maddənin həllindən keçərkən zəifləyir. Buger-Lambert-Ber qanunu — uducu mühitdən keçərkən monoxromatik işıq dəstəsinin intensivliyinin zəifləməsini müəyyən edir (çox vaxt Buger qanunu adlanır).
Haqqında
I0 intensivlikli işıq dəstəsi l qalınlıqlı uducu maddə təbəqəsindən (layından) keçərkən  I=I0 exp(–kλl)' ''intensivliyinə qədər azalır; burada kλ– müxtəlif dalğa uzunluğu üçün müxtəlif olan udulma əmsalıdır. 1729-cu ildə Pyer Bugerin eksperimentlə müəyyən etdiyi bu qanunu 1760-cı ildə İ. H. Lambert sadə fərziyyələrlə nəzəri cəhətdən əsaslandırmışdır: z qalınlıqlı maddə təbəqəsindən keçərkən işığın intensivliyinin nisbi dəyişməsi dI/I= – kλ z tənliyi ilə müəyyən olunur. Bu tənliyin həlli Buger-Lambert-Ber qanunu adlanır.
Fiziki mahiyyəti
Qanunun fiziki mahiyyəti udulmanın (fotonitkisinin) maddədən keçən işığın intensivliyindən asılı olmamasıdır, lakin işığın çox böyük intensivliklərində qanun pozula bilər və bu halda 'kλ intensivlikdən asılı olur. 1852-ci ildə alman alimi A. Ber bu qanunu uducu olmayan həlledicilərdəki işıquducu maddə məhlulları üçün ümumiləşdirmişdir.
Məhlullarda tətbiqi
Məhlullar üçün udulma əmsalı kundefinedχλC şəklində yazıla bilər; burada C – həllolunmuş maddənin konsentrasiyası, χλ – uducu maddə molekulunun λ dalğa uzunluqlu işıqla qarşılıqlı təsirini xarakterizə edən yeganə konsentrasiyalı məhlulun udulma əmsalıdır və konsentrasiyadan asılı deyildir. Ber düsturu vasitəsilə udulmanı ölçməklə kimyəvi analizi mürəkkəb olan maddələrin konsentrasiyasını tez təyin etmək olur, lakin uducu maddənin konsentrasiyası kifayət qədər böyük olduqda bu düsturdan kənara çıxmalar müşahidə edilir.
Sədaqət Hüseynova
Sədaqət Hüseynova — Tibb elmləri doktoru, professor, Elmi-Tədqiqat Tibbi Bərpa İnstitutu, Kliniki Neyrofizioligiya Laboratoriyasının rəhbəri.
Həyatı
1960-cı ildə Tovuz rayonunda ziyalı ailəsində anadan olmuşdur. Atası Hüseynov Qənbər Qənbər oğlu el arasında çox sevilən həkim-cerrah ve alim olmuşdur.
1967–1977-cil ildə Bakı şəhəri, 190 saylı Qırmızı Əmək Bayrağı ordenli məktəbi bitirmişdir. 1977–1983-cü ildə Azərbaycan Dövlət Tibb Universiteti Müalicə-profilaktika fakültəsini bitirmişdir (Fərqlənmə diplomu ilə).
Elmi əsərləri:
200-den çox dərc olunmuş elmi əsər, o cümlədən 6 ixtira və səmərələşdirici təklifi var.
Kadrlarla iş
4 nəfər tibb üzrə fəlsəfə doktorunun hazırlanması
Əziz Qubaydullin
Qubaydullin Qazis (Əziz) Salih oğlu – professor, yazıçı, tarixçi, repressiya qurbanı.
Həyatı
1887-ci ilin iyununda Kazanda tacir ailəsində anadan olmuş Əziz Salih oğlu Qubaydullin adı qaynaqlarda Əziz, Aziz, Qaziz, Oaziz, soyadı Qubaydullin, Ubaydullin, ata adı isə Saleh, Salih və ya Salihoviç kimi yazılıb. Bu fərqlilik eyni ad və soyadın Rus, Tatar və Azərbaycan türkcəsində yazılışından doğur.
Valideynləri Əzizi kiçik yaşlarında mollaxana adlandırdığımız məhəllə məktəbinə göndərib. Orada "Qurani Kərimi" oxumağı, islam dininin əsaslarını öyrəndikdən sonra, yəni səkkiz yaşında Xalidiyyə mədrəsəsinə gedib. Onun oxuduğu mədrəsədə dərs deyən müəllimlər Yaxın Şərqin məşhur elm ocaqlarında oxuduqlarından tələbələrinə formal sxolastik məntiq və fəlsəfəni də dərindən öyrətməyə çalışıblar.
Tatarıstan Rusiya işğalı altına düşdükdən sonra buradakı ziyalıların çoxu Rus mədəniyyəti, ədəbiyyatı ilə eləcə də Rusiya vasitəsilə Avropanın inkişaf etmiş xalqlarının ərəbiyyatı, elmi və mədəniyyəti ilə yaxından tanış ola bilmişdilər. Buna görə də Xalidiyyə mədrəsəsinin tədris proqramı Yaxın Şərqin mədrəsələrinin ənənəvi tədris proqramından xeyli fərqlənirdi. Belə ki, burada tələbələr Qərb mədəniyyəti, orada gedən ideoloji mübarizələr tarixi ilə də tanış ola bilirdilər.
Əziz də mədrəsədə oxumaqla yanaşı, hökumətin açdığı Rus-tatar məktəbinə də gedib. Burada rus yazıçısı Lev Tolstoyun əsərlərini sevə-sevə oxuyub, onun düyagörüşünə, həyata baxışına heyran olub.
Kazan şəhərində Rusların sayının gündən günə artması, onlar arasındakı fikir ayrılıqları gənc Əzizə də təsrini göstərib. O, xalqçılarla, anarxistlərlə və sosial demokratlarla yaxından tanış olub. Rus tələbələrinin təsiri altında gimnaziyanın üçüncü sinfinə qəbul olunmağa hazırlaşıb. Lakin ailələrində Rusiyaya nifrət güclü olduğundan, Rus dilində təhsil alanlara bir çox tatar ailələrində yaxşı baxmadığından o, gimnaziyaya qəbul olmaqdan çəkinib.
Əziz Qubaydullin 1904-cü ildə Xalidiyyə mədrəsəsini bitirib.
1906-cı ildə yenidən gimnaziyanın səkkizinci sinfinə hazırlaşan Əziz tatar qəzet və jurnalları ilə əməkdaşlıq edib. Necə deyərlər, fikirlərini xalqa çatdırmaq, xalqı qəflət yuxusundan oyatmaq, öz haqqı uğrunda mübarizəyə səfərbər etmək üçün məqalələr yazıb.
1909-cu ildə Kazan Universitetinin hüquq fakültəsinə qəbul olunan Əziz Qubaydullin burada Azərbaycanlı Soltan Məcid Əfəndiyevlə tanış olub. Bu tanışlıq sonralar sıx dostluğa, əqidə birliyinə çevrilərək ömrlərinin sonunadək davam edib. Onun hüquq fakültəsində oxuması o qədər də uzun sürməyib. Prof. A.A.İvanovun tapşırığıyla dövlətin və millətin əmələ gəlməsi mövzusunda araşdırmalar aparıb. 1909-cu ildə "Türk xalqlarının qəhrəmanlıq eposu "Seyd Battal"ın yaranması" əsərini yazıb. Bu əsər universitetin tarix professorları M.M.Xvostovun və N.N.Firsovun diqqətini cəlb edib. Ona tarix şöbəsinə dəyişilməyi məsləhət görüblər. Sevimli müəllimlərinin, xüsusən milliyətcə xakas olan Nikolay Fyodorovic Katanovun məsləhətilə "Marko Polo monqol tarixinin araşdırıcısı kimi" mövzusunda diplom işi üzərində işləyib və 1914-cü ildə onu tamamlayıb. Həmin il gənc alim "Türk-tatar xalqlarında qadınların vəziyyəti – qədim dövrdən Teymura qədər", "Mərcani və bədii incəsənət" əsərlərini yazıb.
Universitetin rəhbərliyi onun təhsildə qazandığı uğurları və yazdığı böyük həcmli diplom işini nəzərə alaraq 1916-cı ildə birinci dərəcəli diplomla təltif ediblər.
Birinci dərəcəli diplomla universiteti bitirənləri yuksək qiymətləndirir və onlara bitirdikləri ali məktəbdə qalıb işləmək təklif olunurdu. Lakin hökumət yanında siyasi etibarsızlığına və tatar olduğuna görə dövlət qulluğuna keçməyə, universitetdə işləməyə icazə verməyiblər. Bu azmış kimi 1914-cü ildən işlədiyi yeni tipli Məhəmmədiyə tatar mədrəsəsindən də uzaqlaşdırıblar.
Kazan qubernatoru onu sürgün yeri sayılan Sibirə göndərib. Əziz Qubaydullin Orenburq vilayətinin Troitsk şəhərinə gəlib. Buradakı müəllimlər seminariyasında rəsmi işə götürülməs də, savadına, bacarığına görə onu qeyri-rəsmi şəkildə işə götürüblər. 1917-ci ilin fevralında II Nikolay taxtdan salınanadək orada işləyib.
Əziz Qubaydullin unversitetdə dərs deməsinə baxmayaraq, həmişə bolşeviklərin təziqiylə üzləşib. Onun xalqını azadlıq mübarizəsinə, müstəmləkəçilər əleyhinə səsləyən məqalə və çıxışları bolşevik görüntülü velikorusları rahatsız edib. Onlar yaxşı bilirdilər ki, sosializm, kommunizm şüarları ilə hakimiyyətə gələnlər də Rusiyanın müstəmləkəçilik siyasətini davam etdiriblər. Ə.Qubaydullin də onlara qarşı durub və xalq arasında da onun sözü eşidilib.
1925-ci ildə Səmərqəndə keçmiş Rusiya müstəmləkəsi olan, indi də Sovetlərin zülmü altında inləyən Özbəkistan, Qırğızıstan, Qazaxıstan, Türkmənistan, Tatarıstan, Başqırdıstan, Dağıstan, Azərbaycan və b. bölgələri azad edib vahid bir dövlət qurmaq istəyilə bir gizli təşkilat qurulub. Az sonra bu təşkilatın ağırlıq mərkəzi Bakıya dəyişdirilib. Təşkilatın bir çox rəhbərləri kimi Əziz Qubaydullin də Bakıya gəlməli olub.
Bakıda onun səmərəli işləməsi və gizli fəaliyyətini davam etdirməsi, təşkilatın formalaşdırması üçün lazımı şərait olub. Gənclik dostu və tələbə yoldaşı S.M.Əfəndiyev də burada rəhbər vəzifədə işləyib. Odur ki, Ə. Qubaydullin Azərbaycan Dövlət Universitetinə dosent seçib və yeni yaradılan tarix- ictimaiyyət şöbəsinə müdir təyin edilib. Yaradılan şəraitdən səmərəli istifadə edərək 1927-ci ildə "Xəzərlərin mənşəyi məsələsi", "Tatar burjuaziyasının tarixindən" və "Azərbaycan bəyləri və onların tabeliliyində olan kəndlilər", 1928-ci ildə "Teymur imperiyasının tənəzzülü və özbəklər mərhələsi", 1929-cu ildə "Tatarların mənşəyi məsələsi", "XVI-XVII əsrlərdə tatarların kəndli hərəkatlarında iştirakı", 1930-cu ildə "İsmayıl Qaspıralının ideologiyasına bir nəzər" əsərlərini yazıb.
1928-ci ildə Şərq tarixi kafedrasına professor seçilən Əziz Qubaydullinin şöhrəti Bakıdan uzaqlara yayılıb. Belə ki, 1930-cu ildə onu Moskva Dövlət Unversitetinə də professor seçiblər və Qubadullin orada mühazirələr oxuyub.
Əziz Qubaydullin dərs deməklə yanaşı, yorulmadan araşdırmalar apararaq "Didərgin tatarların sosial inkişafının mərhələləri", "Bakı və ətrafı kəndlər", "Fatih Əmirxanov və tatar ədəbiyyatı", "Türk-tatar xalqlarının elminin inkişaf tarixi" əsərlərini və "Feodal epoxasında SSRİ xalqlarının tarixi kursu", "Kəndli müharibələri" və b. dərs vəsaitlərini tamamlayıb.
1931-ci ildən Yaxın Şərq tarixi kafedrasına müdirlik edən prof. Əziz Qubaydullini SSRİ Xalqları Tədqiqat İnstitutunun, Marksistlər Tarixi Cəmiyyəti, Azərbaycan Dövlət Elmi Tədqiqat İnstituna, Tarix və Arxeologiya Cəmiyyətinə, Tatarşünaslıq Cəmiyyəti və b. təşkilatlara üzv seçiblər.
Ölümü
Əziz Qubaydullin ali məktəblərdə dərs deməklə yanaşı, gizli təşkilata kadrlar cəlb edib, tələbələrinə getdikləri yerdə gizli təşkilatın özəklərini yaratmağı öyrədib. Rəhbər vəzifələrdə işləyən partiya, sovet işçiləri ilə görüşən, onları da gizli təşkilatın işinə cəlb edən Əziz Qubaydullin 1937-ci il martın 17-də çalışdığı universitetdən və SSRİ Elmər Akademiyası Azərbaycan Filialından işdən azad edilib, həbs olunaraq güllələnib.
Seks işçisi
thumb|[[Amsterdamda seks işçilərin xatirəsinə ucaldılmış abidə.]]
Seks işçisi — seks sənayesində çalışan bir şəxs. Termin birbaşa cinsi xidmətlər göstərənlər də daxil olmaqla, seks sənayesinin bütün sahələrində işləyən şəxslərə istinad edilir.
Ölülər (C. Coys)
"Ölülər" — irland yazıçısı Ceyms Coysun "Dublinlilər" hekayə toplusunda ən son və ən böyük əsəri, ingilis novelistikasının baş əsəri hesab olunur. Yazıçı povesti yazarkən (1907) cəmi 25 yaşı vardı. Ceyms Coys əsərdə ölülərlə dirilər arasında mövcud olan əlaqə probleminə toxunur. Əsərdə həm də insanların bir-birini anlamamasına, hər bir fərdin tənhalığı, yalqızlığı, digər fərdlər üçün anlaşılmayan sirli bir aləm olduğu məsələsi gündəmə gətirilir.
Məzmunu
"Ölülər" povesti avtobioqrafik əsərdir. Qabriel Konroy gənc yazıçı Ceyms Coysa çox oxşayır. Qreta Konroyun protitipi isə Coysun öz arvadıdır. Qabriel xalalarıgildəki baldan qayıdanda təsadüfən öyrənir ki, arvadı onu sevmir, heç vaxt da sevməyib; Qreta çox gənc yaşlarında tanış olduğu Maykl adlı oğlanı sevirmiş, indi də onu sevir. Maykl artıq həyatda yoxdur, çoxdan ölüb, lakin Qreta hələ də onu sevir. — Bunu biləndə Qabriel qəzəblənir, lakin sonra onun qəzəbini mərhəmət və qibtə əvəz edir: Mayklı sədaqətlə sevib, bu sevgini hamıdan gizlə saxlayan arvadına rəhmi gəlir, bir insan kimi ona rəğbəti də artır, öz ehtirasının qurbanı olmuş Maykla həsəd aparır. Qabriel özü də çox istərdi ki, hansısa bir ehtirasın qurbanı olub bu dünyadan köçəydi, lakin insanlar onu sevəydilər.
Əsas obrazlar
Qabriel — baş obraz
Kreta — Qabrielin arvadı
Meri Ceyn — Qabrielin dayısı qızı. Onun atası Pat təqribən otuz il əvvəl öldükdən sonra bibiləri Keyt və Culiya onu himayələrinə alırlar. Meri Ceyn piano dərsləri verir.
Lili — qulluqçu (gözətçinin qızı)
Fredi Malins — Qabrielin alkolik dostu
Miss İvors — Qabrielin kolleqası, irland milliyyətçisi
Mr. Bartel D'Arsi — məşhur tenor
Beon (En)
Beon  — Fransa da kommuna, Rona-Alplar regionunda yerləşir. Departament — En. Şampan-an-Valrome kantonuna daxildir. Kommunanın dairəsi — Belle.
INSEE kodu — 01039.
Əhalisi
2010-ci ildə əhalinin sayı 373 nəfər təşkil edirdi.
İqtisadiyyatı
2010-cu ildə əmək qabiliyyətli 251 nəfər (15-64 yaş arasında) arasında 186 nəfər İqtisadi fəal, 65 hərəkətsiz (fəaliyyət göstərici - 74.1%, 1999-cu ildə bu 69.5% idi). Aktiv 186 sakindən 174 nəfər (102 kişi və 72 qadın) işləyir, 12 nəfər işsizdir (5 kişi və 7 qadın). Aktiv olmayan 65 nəfər arasında şagird və ya tələbə, 24 nəfər təqaüdçü, 21 nəfər digər səbəblərə görə hərəkətsizdir.
Çində sürətli qatar
Çində sürətli dəmiryolu (High-speed rail) — sərnişin daşınması üçün istifadə olunan və 250–350 km/saat sürət üçün qurulan dəmiryolu xəttləridir. 2017-ci ildə ölkənin 29 regionundan 33 regionuna genişləndirilmiş və xəttlərin uzunluğu 25 000 km-ə çatdırılmışdır. Bu bütün dünyadakı sürətli dəmiryolu xəttlərinin üçdə ikisini təşkil edir. Bu dünyanın ən uzun sürətli dəmiryolu xəttidir və həmçinin dünyada ən çox istifadə olunan xəttdir. Belə ki, bu xəttlə 2017-ci ildə 1,713 milyard gediş baş tutmuş, ümumi gediş sayı 7 milyarda çatmışdır.
Son 15 ildə dəmiryolu Çin hökümətinin qoyduğu investiyalar sayəsində sürətlə inkişaf etmişdir. Dəmiryolu naziri Liu Zhijunun 2011-ci ildə korrupsiyaya görə istefaya göndərilməsi, dəmiryollarının maddi dayanıqlığı, təhlükəsizliyi, qiyməti və ətraf mühitə təsiri qayğılarına səbəb olmuşdur. Buna baxmayaraq sürətli dəmiryollarının çəkilişi sürətlə davam edir, 2025-ci ildə 38 000 km və uzun müddətdə 45 000 km-ə çatdırılması planlaşdırılır.
1975 Aralıq dənizi Oyunları
1975 Aralıq dənizi Oyunları — 1975-ci ilin 23 avqust – 6 sentyabr tarixləri arasında Əlcəzairin eyniadlı şəhərində keçirilmiş yeddinci Aralıq dənizi Oyunları. Bu oyunlarda 15 ölkədən 2444 atlet iştirak etmişdir.
NGC 4578
NGC 4578, Yeni Baş Kataloqda qeydə alınmış qalaktikadır. Göy üzündə Qız bürcü istiqamətində yerləşir. S0 tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Buq çayı
Buq, Qərbi Buq –(, Zakhidnyy Buh, ; ) Polşa, Ukrayna və Belarus ərazilərində çay (xeyli hissəsi sərhəd xətti boyu uzanır). Visla çayının sağ qolu. Uz. 831 km, hövzəsinin sah. 73,5 min km2 . Podol yüksəkliyindən başlanır. Əsasən, Mazovets-Podlyas ovalığı ilə axır. Qar və yağış suları ilə qidalanır.Yazda gursuludur, tez-tez daşqınlar olur.Ortaillik su sərfi mənsəbində 332 m³/san-dir. Dekabrın axırından martın ikinci yarısınadək buzla örtülü olur. Əsas qol ları:Muxavets, Narev. Dnepr-Buq kanalı və digər çaylar Buqu Dnepr çayı, Avqust kanalı isə Neman çay sistemləri ilə birləşdirir. Ağac axıdılır. Mənsəbindən 315 km məsafədə gəmiçiliyə yararlıdır. Çervonoqrad (Ukrayna) və Brest (Belarus) şəhərləri Buqun sahilindədir.
Vaqif Bayramov (mayor)
Vaqif Dilqəm oğlu Bayramov — Azərbaycan Silahlı Qüvvələrinin zabiti (mayoru ). 2016-cı ildə Aprel döyüşləri zamanı şəhid olub, ölümündən sonra "Hərbi xidmətdə fərqlənməyə görə" III dərəcəli medalı ilə təltif edilib.
Həyatı
Vaqif Bayramov 1979-cu ilin 25 dekabr günündə Naftalan şəhərində anadan olub. Vaqif Bayramov ailəli idi, bir oğlu və iki qızı yadigar qalıb. Vaqif Bayramovun qardaşı Mehman Bayramov 1992-ci il 1 iyulda Qarabağ müharibəsində şəhid olub.
Hərbi xidməti
Kapitan Vaqif Bayramov 2016-cı ilin aprel ayında Azərbaycan-Ermənistan təmas xəttində baş verən atışma zamanı qəhrəmancasına şəhid oldu.
Aprelin 11-i isə Vaqif Bayramov doğulduğu Naftalan şəhərində son mənzilə yola salındı. Dəfn mərasiminə minlərlə şəhər sakini ilə yanaşı, şəhidin qulluq etdiyi hərbi hissənin əsgərləri və zabitləri də qatıldı. Dəfn mərasiminin sonunda yaylım atəşi açıldı və kapitan Bayramov uğrunda şəhid olduğu torpağa tapşırıldı.
Vaqif Bayramov ölümündən sonra göstərdiyi qəhrəmanlığa görə Azərbaycan Respublikasının Prezidenti İlham Əliyevin sərəncamı ilə "Hərbi xidmətdə fərqlənməyə görə" III dərəcəli medalı ilə təltif edilib.
Alan Pinkerton
Alan Pinkerton  — şotland əsilli Amerika detektivi və kəşfiyyatçısı. Daha çox Pinkerton Milli Detektiv Agentliyinin qurucusu kimi tanınır. Amerika Vətəndaş müharibəsi dövründə İttifaq kəşfiyyatı üçün çalışmışdır.
Pinkerton agentliyinin quruluş tarixi
Alan Pinkerton Şotlandiyanın Qlazqo şəhərində polis çavuşu ailəsində anadan olub. Çəllək ustası peşəsinə yiyələnib. Çartist işçi hərəkatında fəal idi.
1842-ci ildə ABŞ-yə mühacirət etdi. Çikaqo yaxınlığındakı Dandi qəsəbəsində yerləşdi.
1846-cı ildə şerif seçildi. Dörd il sonra inzibati xidmətdən ayrılaraq, dəmir yolu oğurluqlarının istintaqında ixtisaslaşan xüsusi bir detektiv qurur. Agentliyin emblemi "Biz heç vaxt yatmırıq" şüarı ilə açıq bir gözün təsviri idi. Ən böyük uğurlardan bəziləri, 1861-ci ildə Baltimorda Prezident Linkolna qarşı sui-qəsdin qarşısının alınması və Adams Express dəmir yolu şirkətindən 700.000 dollarlıq oğurluq təşkilatçılarının tutulması idi. .
Pinkerton, 1844-cü ildə abolisionistlərə qoşuldu və qaçaq kölələrin şimal əyalətlərinə və Kanadaya qaçaqmalçılığında kömək etdi. Con Braun ilə şəxsən tanış olmuş və 1859-cu ildə döyüş heyətinin təmin edilməsində iştirak etmişdir.
Qoşadizə nekropolu
Qoşadizə nekropolu — Babək rayonunda eyniadlı kəndin yaxınlığında antik dövrə aid arxeoloji abidə.
Ümumi məlumat
Qazıntılar nəticəsində iki qəbir aşkar edilmişdir. İçərisində yaşlı qadın skeleti olan birinci qəbir qapaqla örtülü idi. İkincisində gənc oğlan basdırılmışdır. Skeletlər küpün içinə qoyulmuş, dizləri çənəsinə sıxdırılmış vəziyyətdədir. Küplər qırmızı gildən olub, dulus kürəsində hazırlanmışdır. Belə küplər məişətdə də işlədilirdi. Tapıntılar (saxsı qab qırıqları, muncuqlar, dəmir bıçaq, şüşə qab qulpu və s.) qəbirlərin 1-3-cü əsrlərə aid olduğunu göstərir.
Emiliya Yaqubova
Emiliya Yaqubova — Pop ifaçısı, Səs Azərbaycan 2015/2016 sezonun qalibi, "Alex Fokin’s DJazz Radioband"ində solist (2017–2019), Azərbaycan Dövlət Televiziyası və Radiosunun solisti (2016-cı ildən).
Həyatı
Emiliya Yaqubova 1986-i il mayın 27-də Bakı şəhərində anadan olmuşdur. Asəf Zeynallı adına Musiqi Kollecinin fortepiano şöbəsini və Azərbaycan Dövlət Mədəniyyət və İncəsənət Universitetinin "Musiqi sənəti" fakültəsini bitirmişdir.
Daha sonra 2011-ci ildə Avroviziya Milli Seçim turlarında iştirak etmiş və həmin ildə "Rast" qrupunun rəhbəri xalq artisti Rəşad Həşimovun qrupuna dəvət olunmuşdur. Dörd il "Rast" qrupu nəznində "Həzz Band" qrupunun solisti kimi fəaliyyət göstərmişdir. 2016-cı ildə "Azərbaycan Televiziya və Radio Verilişləri" QSC (AZTV) tərəfindən təşkil edilən və Azərbaycanda ilk dəfə keçirilən Səs Azərbaycan ("The Voice") müsabiqəsinin qalibi olmuşdur. 2016-cı ildən Azərbaycan Dövlət Televiziyası və Radiosunun solisti vəzifəsində çalışmışdır.
2014-cü ildə İsveçrədə baş tutan məşhur "Montreux Jazz Festival"ında, "Rast" qrupunun solisti kimi çıxış etmişdir. Solo karyerasına başladıqdan sonra, 2017-ci ildə Böyük Britaniyanın paytaxtı, London şəhərində keçirilən "The Central Asian Spring Festival" Azərbaycanı təmsil etmişdir.
2017–2019-cu illər ərzində Ukraynanın tanınmış "Alex Fokin’s DJazz Radioband"ində solist qismində çıxış etmişdir. Eyni zamanda 2017–2019-cu illərdə 4 nömrəli uşaq musiqi məktəbində fortepiano müəlliməsi vəzifəsində çalışmışdır.
2016-cı ildə Emiliyanın ifasında iki "single" işıq üzü görmüşdür. Bunlar "Niyə" və Zülfiyyə Xanbabayevanın "Son Görüş" (Sənsiz) adlı mahnısına "cover" olaraq ifa edilmişdir.
2018-ci ildə isə Gürcüstanın Batumi şəhərində 14 ölkə arasında keçirilən "Discover Silk Road Star" festivalında Azərbaycanı təmsil edərək, qeyd olunan müsabiqənin qalibi olmuşdur.
Həmin ildə Heydər Əliyev Sarayında səhnələşdirilmiş Azərbaycanın ilk uşaq müzikli olan "Ələddinin sehrli çırağı" müziklində baş rollarda iştirak edərək, "Jasmin" rolunu ifa etmişdir.
Həmçinin 2018-ci ildə prodüserlər Emin Əfəndi və Nigar Hacızadə ilə birgə "Yersiz İstehsal" adlı layihəni hayata keçirmişlər. Layihə çərçivəsində dünyaca məşhur musiqi parçaları Azərbaycan milli musiqi alətləri ilə sintez edilərək, milli koloritlə ifa olunmuşdur. Dünyaca məşhur "Black or White" (Maykl Cekson), "Zombie" (The Cranberries) və "Smells like teen spirit" (Nirvana) sinqlları bu layihədə yer almışdır.
2019-cu ildən etibarən ailə qurduqdan sonra Böyük Britaniyanın London şəhərində yaşamaqdadır.
Daxili gəlir dərəcəsi
Daxili gəlir dərəcəsi (daxili gəlir rentabelliyi, daxili gəlir nisbəti, IRR) — gələcək pul vəsaitlərinin cari dəyərini və ilkin investisiyanın dəyərini bərabərləşdirən faiz dərəcəsi, xalis cari dəyər (NPV) 0-dır. NPV bu günə diskont edilmiş pul vəsaitlərinin hərəkəti əsasında hesablanır.
Tərifi
Kanadalı professor Entoni Atkinsona görə, daxili gəlir dərəcəsi investisiyadan gözlənilən faktiki gəlir dərəcəsinin dəyəridir.
CF ödəniş axını üçün, burada CF_t t ildən sonrakı ödənişdir və IC=-CF_0 məbləğində ilkin investisiya, daxili gəlir dərəcəsi IRR ifadəsindən hesablanır:
və ya
Elektron cədvəllərdə maliyyə funksiyalarına daxili gəlir dərəcəsini hesablamaq funksiyası daxildir. OpenOffice.org Calc daxili gəlir dərəcəsini hesablamaq üçün IRR funksiyasından istifadə edir. Microsoft Excel və ya OpenOffice.org Calc-də Məqsəd Axtarış seçimindən istifadə edərək IRR-ni təyin etmək mümkündür.
NPV-nin hesablanması: i = faiz dərəcəsi NPV = -100 +120/[(1+i/100)^1]
IRR-nin hesablanması (faiz): NPV = 0 -100 +120/[(1+IRR/100)^1] = 0 IRR = 20
İnvestisiya qərarları qəbul edərkən, IRR alternativ investisiyaların dərəcəsini hesablamaq üçün istifadə olunur. Müxtəlif IRR-li bir neçə layihə arasından seçim edərkən maksimum IRR dəyəri olan layihə seçilir. Nəzərdən keçirilən dövr ərzində pul vəsaitlərinin hərəkəti işarəsini bir neçə dəfə dəyişdikdə bu meyardan istifadə edilmir.
Maliyyə alətlərinin daxili gəlirlilik dərəcəsi
Maliyyə alətləri üzrə daxili gəlirlilik bu maliyyə aləti üzrə gələcək ödəniş axınının cari dəyərinin onun bazar qiyməti ilə üst-üstə düşdüyü faiz dərəcəsidir. Bu şəkildə müəyyən edilmiş daxili gəlir dərəcəsi, müəyyən bir maliyyə anında investisiyanın daxili gəlir dərəcəsinə bərabərdir.
Daxili gəlir dərəcəsinin hesablanması metodu ilə diskont edilmiş dəyər göstəricisi arasında əlaqə ondan ibarətdir ki, daxili gəlir dərəcəsinin göstəricisi ilkin investisiyanın məbləği çıxılmaqla əldə edilən gəlirin diskont edilmiş dəyərinin uçot dərəcəsinin səviyyəsini əks etdirir. (xalis cari dəyər) sıfıra bərabər olacaqdır. Alınan gəlirin xalis cari dəyərini sıfıra endirmək üçün diskont dərəcəsi nə qədər yüksək olmalıdırsa, bu investisiyaya bir o qədər üstünlük verilir.
Daxili gəlirlilik dərəcəsi investisiyanın müddəti başa çatana qədər (müddəti bitənə qədər) əldə edilmiş pul vəsaitlərinin hərəkətinin daxili gəlir dərəcəsinə bərabər nisbətdə yenidən investisiya ediləcəyi və onun dəyişməz qalacağı fərziyyəsinə əsaslanır.
Daxili gəlir dərəcəsi maliyyə alətinə qoyulan investisiyanın minimum məqbul gəlir dərəcəsindən yüksək olduqda investisiya uyğun hesab edilir.
İstiqrazların daxili gəlir dərəcəsi ödəməyə qədər gəlirlilik adlanır. İstiqraz nominaldan fərqli qiymətə satılarsa, istiqrazın ödəmə müddəti kupon dərəcəsindən fərqli ola bilər.
Kredit faizlərinin tətbiqi və istehlakçı tərəfindən effektiv faiz dərəcəsinin istifadəsi
Mərkəzi Bankın tələblərinə əsasən, banklardan EFD — effektiv faiz dərəcəsini (birinci maddədə verilmiş düstura uyğun olaraq hesablanır) göstərməlidirlər. Bu dərəcə borcalan tərəfindən elektron cədvəl redaktoru və IRR düsturundan (Microsoft Excel IRR-də) istifadə edərək müstəqil olaraq hesablana bilər. Düsturun özəlliyinə görə, yuvarlaqlaşdırmadan eyni xanadakı nəticəni ödəmə müddətinə (aylıq ödənişlər üçün - 12, gündəlik ödənişlər və ya qeyri-standart cədvəl üçün - 365) vurmaq lazımdır. Məsələn, “10-10-10” krediti üzrə −9000 (yəni −10000+1000 malın dəyəri çıxılmaqla, kredit verilməyən kassa ödənilən məbləğ) 1000 (A2-A11 xanalarında), yəni 10 dəfə uçota alınır.
Bu düstur başqa məqsədlər üçün də istifadə edilə bilər (məsələn, aylıq ödənişlərə qarşı bir il üçün səyahət biletinin alınması).
Alüminium
Alüminium (Al) – D. İ. Mendeleyevin elementlərin dövri sistemində 13-cü element. adı latın alumen sözündəndir – zəy (alüminium – kaliumun ikiqat sulfatı KAl(SO4)2×12H2O) adlanırdı; onlar parçaları boyayarkən rəngab kimi istifadə olunurdu. Latınca adı ehtimal ki, yunan alme – “rassol, duz məhlulu” sözündəndir. Qəribədir ki, İngiltərədə “alüminium” – aluminium, ABŞ-də isə aluminum yazılır. Alüminium ilk dəfə Danimarka fiziki Hans Ersted tərəfindən 1825–ci ildə boksitdən alınmışdır. O, gümüşü – ağ rəngli yüngül metaldır. (Sıxlığı 2,7 q/sm3 ). Korroziyaya davamlıdır, Cu, Si, Mg, Mn, Zn və Ni –lə əmələ gətirdiyi ərintilər (maqnal, duralüminium, elektron, silümin və s.) yüksək mexaniki davamlılığa malikdir. Bu səbəbdən təyyarə, avtomobil və elektrotexnika sənayesində və digər sahələrdə geniş işlənir. Alüminium sənayesi üçün əsas xammal boksitdir.
Qısa geokimyəvi səciyyəsi və mineralogiyası
Alüminiumun bir izotopu vardır 27AL Klarkı 8, 05% -dir. Endogen proseslər nəticəsində alüminium qələvi nefelinlərdə, leysitlərdə və anortozitlərdə toplanır. O, habelə turş vulkanik süxurların hidrotermal metasomatizmə uğraması – alunitləşməsi nəticəsində də konsentrasiya əmələ gətirir. Alüminiumun istehsalı üçün xüsusən boksit əhəmiyyətlidir. Mineral tərkibinə görə boksitlər diaspor, bömit, hidrargillit və qarışıq (adları çəkilən iki-üç minerallardan ibarət) olur. Ellüvial yatımda onlar alüminiumlu lateritlər və ya laterit boksitləri adlanır.
Dünya ehtiyyatı və yataqları
1980-ci ildə ilin əvvəli üçün inkişaf etmiş kapitalist ölkələrin və inkişaf etməkdə olan ölkələrin ümumi boksit ehtiyatı 21,8 mlrd t, o cümlədən müəyyən edilmiş ehtiyat 12,6 mlrd t, təşkil edilmişdir. 1979-cu ildə 71,9 mln t boksit filizi istehsal edilmişdir. İri boksit yataqlarının xeyli hissəsi inkişaf edən ölkələrin Avstraliya, Macarıstan, Qvineya, Kamerun, Braziliya, Yamayka, Hindistan, Qayana, Surinam, Yunanıstan payına düşür. ABŞ –da nefelinli siyenitlərin laterit aşınması nəticəsində əmələ gəlmiş aşağı eosen yaşlı Arkanzas yatağını göstərmək olar. Platforma tipli boksit yataqları ümumi ehtiyatın 87, 6% ni geosinklinalların boksitləri isə 12, 4% ni təşkil edir. Boksit filizlərinin ehtiyatına görə Qviney dünyada birinci yerdə durur (8, 3 mlrd. t) Burada Boks, Fria, Kindiya, Tuke, Pite-Libe və Dibola kimi boksid rayonları böyük əhəmiyyət daşıyır. Afrikada iri boksit yataqları Qaiadır (400 mln. t) Avtraliyada ümumi boksit ehtiyatı 4, 4 mlrd. tondur. Amerikada Braziliyanın boksit ehtiyatı (2, 25 mlrd t) böyükdür. Avropada ən çox boksit ehtiyatına malik olan ölkə Yunanıstandır. Burada Parnas – Kiona yatağı xüsusən əhəmiyyətlidir. Fransanın boksit yataqları Aralıq dənizinin sahili boyunca zolaq şəklində 400 km uzanır.
Alüminiumun daha geniş məlum olan və insan tərəfindən istifadə olunan birləşmələri aşağıdakılardır:
Al2O3 - alüminium oksid, gilli torpaq, korund, sapfir, rubin
Al2O3. 2SiO2 - alüminium silikat, ağ gil, kaolin.
Siyana Vasileva
Siyana Vasileva — Bolqarıstan mənşəli Azərbaycanın bədii gimnastı.
Həyatı
Siyana Vasilevanın anası bədii gimnastika üzrə məşqçidir, eyni zamanda atası da idmançıdır.
Siyana Vasileva bolqar dili, rus və ingilis dillərini bilir.
Siyana, həmçinin psixologiya elmi ilə maraqlanır.
Karyerası
Gimnastikaya ilk addımlarını 2005-ci ildə atan Siyana 2011-ci ildən milli komandaya çağırılıb. Ənənəvi "Baltik Halqası" turnirində çıxış edən Siyana ilk qızıl medalını da Latviyadan gətirib. İlk ciddi qələbəsini də 2011-ci ildə Minskdə keçirilən Avropa Çempionatında gənclərdən ibarət komandanın tərkibində 1-ci yeri tutmaqla qazanıb. 2014-cü ildə Bakıda keçirilən Avropa Çempionatında Diana Doman, Aliyə Paşayeva, Aleksandra Platonova, Aynur Mustafayeva və Səbinə Abbasova ilə birlikdə 3 top və 2 lentlə qrup tapşırıqlarında gümüş medal qazanıb. Gimnastlarımız Müslüm Maqomayevin "Mavi əbədilik" mahnısının sədaları altında çıxış ediblər. Hakimlər azərbaycanlı gimnastların çıxışını 17.650 balla qiymətləndiriblər. Bu, Avropa çempionatında Azərbaycan gimnastlarının qazandığı 3-cü medal olub.
Siyana qrup komandası tərkibində 2015 Avropa Oyunlarında Azərbaycanı təmsil edəcək.
Baqarabad (Ərdəbil)
Baqarabad - İranın Ərdəbil ostanının Ərdəbil şəhristanı ərazisinə daxil olan kənd. 2006-cı il siyahıya alınmaya görə kənddə 838 nəfər yaşayır (181 ailə).
Maya Erskin
Maya Erskin — amerikalı aktrisa, yazıçı. "Man Seeking Woman" və "Betas" teleseriallarındakı rolları ilə tanınır. O, Anna Konkl ilə birlikdə "PEN15" teleserialının yaradıcısıdır, ikisi burada 13 yaşlı əsas personajları ifa etmişdir.
Həyatı
Maya Erskin ABŞ-nin Los-Anceles şəhərində dünyaya gəlib. O, Mutsuko Niqatava və caz təbilçisi Piter Erskinin övladıdır. Anası Tokiodan olan yapondur, atası isə Nyu-Cersi ştatından olan ağ dərili amerikalıdır. Anası "PEN15" serialında personajın anasını ifa edib.
Erskin Santa-Monikadakı Crossroads School for Arts & Sciences özəl məktəbində oxuyub, daha sonra Los Angeles County High School for the Arts mətkəbini bitirib. Maya bunun ardınca Nyu-York Universitetinə daxil olub, daha sonra Universitetin təşkil etdiyi təhsil proqramı üçün Amsterdama səfər edib, o, burada oxuyarkən ən yaxşı dostu Anna Konkl ilə tanış olub.
Reproduktiv sağlamlıq
thumb|[[Anqolada QİÇS-in qarşısının alınması ilə bağlı təbliğat sessiyası]]
Reproduktiv sağlamlıq — fiziki, əqli və sosial rifahın seksuallıqla əlaqəli vəziyyətidir. Reproduktiv sağlamlıq həyatın bütün mərhələlərində reproduktiv proseslərə, funksiyalara və sistemlərə təsir göstərir. Reproduktiv sağlamlıq seksuallıq və cinsi əlaqələrə qarşı pozitiv münasibət, məcburiyyətdən, ayrı-seçkilik və şiddətdən azad, qane edici təhlükəsiz bir cinsi həyat qurma qabiliyyətini nəzərdə tutur. Reproduktiv sağlamlığa nail olmaq və qorumaq, insana xas cinsi hüquqların həyata keçirilməsi ilə bağlıdır.
Anemometr
ANEMOMETR – küləyin və qaz axınlarının sürətini ölçən cihaz. Küləyin sürəti fırlanğıcın dövrlər sayı ilə (Fuss Anemometri), manometrik (Pito borusu) və termoelektrik üsulla ölçülür. Əl Anemometrindən, anemoqrafdan və anemorumbometrdən daha cox istifadə edilir. Anemoqraf küləyin sürətini fasiləsiz qeyd etmək, anerorumbometr isə küləyin istiqamətini təyin etmək üçundur. Anemometrin əsas növləri qanadlı, fincanlı və manometrik Anemometrdir. Qanadlı Anemometr ventilyasiya sisteminin boru və kanallarında havanın istiqamətlənmiş axın sürətini; fincanlı Anemometr küləyin orta (müəyyən zaman intervalında) sürətini; manometrik Anemometr küləyin ani sürətini təyin etmək üçündür. Külək sürətinin təhlükəli təsirini və ani şiddətinin davametmə müddətini müəyyənləşdirmək və bununla əlaqədar gözlənilən qəzaya qarşı uyğun qurğuları işə salmaq üçün siqnal qurğulu avtomatik Anemometrlərdən də istifadə edilir. Ölçmə xətası 0,05–0,1 m/saniyyədir.
Krım qot dili
Krım qot dili XVIII əsrə qədər Krım yarımadasında yaşayan Krım qotları tərəfindən danışılan qot dilinin ləhcəsidir. 1800-cü illərdə Krım qot dilinin mövcudluğu Habsburqların Osmanlı səfiri Ogier Ghiselin de Busbecq tərəfindən hazırlanan və təxminən 80 sözdən ibarət olan lüğətin hazırlanması ilə məlum olmuşdur.
Nümunə
Krım qot dilindən nümunələr:
Olqa Xarlan
Olqa Qennadevna Xarlan (Ольга Геннадіївна Харлан; 4 sentyabr 1990-cı il, Nikolayev) — Ukrayna qılıncoynadanı, 2008-ci ilin Olimpiya çempionu, altı qat dünya çempionu və səkkiz qat Avropa çempionu. Avropa Oyunları çempionu, 2012-ci il Olimpiya oyunlarının bürünc mükafatçısı, Ukraynanın əməkdar idman ustası.
Bioqrafiyası
Ukrayna milli komandasında 2004-cü ildən iştirak edir. Nikolayev bədən tərbiyəsi məktəbini bitirib. Artyom Skoroxod və Garnik Davidyanın rəhbərliyi altında məşq etmişdir.
2008-ci ildə Pekin Olimpiya Oyunlarında Çin idmançılarına qarşı Ukrayna komandası ilə çıxış edən 17 yaşlı Olqa Xarlan qarşılaşmada kəskin dönüş etdi. Ardıcıl olaraq səkkiz dəqiq zərbə vuraraq Olqa Xarlan Ukrayna komandasına Pekin Olimpiadasında ilk qızıl medalı qazandırmışdır.
2011-ci ildə Çinin Şençjen şəhərində keçirilən Yay Universiadasında fərdi çempionatda qızıl medal qazandı. 2012-ci ildə Londonda keçirilən Olimpiya Oyunlarının yarımfinalda Sofiya Aleksandrovnaya məğlub olsa da, amerikalı Mariel Zagunis ilə üçüncü yer uğrunda dueldə bürünc medal qazandı. 2014-cü ildə keçirilən qılıncoynatma üzrə Avropa çempionatında fərdi yarışlarda Avropa çempionu oldu.
20 fevral 2016-cı ildə Belçikada keçirilən Dünya Kubokunda qızıl medala sahib çıxmışdır. 2010-cu ildə gənc idmançı Regionlar Partiyasından Nikolaev Şəhər Şurasının deputatı seçildi. 2014-cü ilin martında Nikolaev Bələdiyyə Məclisinin Regionlar Partiyasının fraksiyasını tərk etdi.
NGC 7502
NGC 7502, Yeni Baş Kataloqda qeydə alınmış ulduzdur. Göy üzündə Dolça bürcü istiqamətində yerləşir. *2 tipli. tərəfindən ildə  ölçülü  vasitəsilə kəşf edilmişdir.
Berezya
Berezya  — Fransa da kommuna, Rona-Alplar regionunda yerləşir. Departament — En. Monrevel-an-Bres kantonuna daxildir. Kommunanın dairəsi — Burk-an-Bres.
INSEE kodu — 01040.
Əhalisi
2010-ci ildə əhalinin sayı 445 nəfər təşkil edirdi.
İqtisadiyyatı
thumb|200px|left|Kommuna xəritəsi 2010-cu ildə əmək qabiliyyətli 278 nəfər arasında (15-64 yaş) 234 nəfər iqtisadi cəhətdən fəal, 44 nəfər fəaliyyətsizdir (fəaliyyət göstərici 84,2%, 1999-cu ildə bu 72.4%). Fəal 234 sakindən 219 nəfər (115 kişi və 104 qadın), 15 nəfəri işsizdir (7 kişi və 8 qadın). 44 hərəkətsiz şəxs arasında 19 nəfər şagird və ya tələbə, 16 nəfər təqaüdçü, 9 nəfər digər səbəblərə görə hərəkətsizdir.
1983 Aralıq dənizi Oyunları
1983 Aralıq dənizi Oyunları — 1983-cü ilin 3–17 sentyabr tarixləri arasında Mərakeşin Kasablanka şəhərində keçirilmiş doqquzuncu Aralıq dənizi Oyunları. Bu oyunlarda 16 ölkədən 2180 atlet iştirak etmişdir.
Bettan
Bettan  — Fransa da kommuna, Rona-Alplar regionunda yerləşir. Departament — En. Amberyo-an-Byuje kantonuna daxildir. Kommunanın dairəsi — Belle.
INSEE kodu — 01041.
Müqəddəs Fransis Xavier kafedralı (Qrodno)
Müqəddəs Fransis Xavier kafedralı — Belarusun Qrodno şəhərində yerləşən Roma Katolik Kafedralıdır. Əvvəlcə bir Yezuit kilsəsi olan bina, 1991-ci ildə, Qrodno yeni yeparxiyasının qurulduğu bir kafedral oldu.
Tarix
Kilsənin inşasına 1687-ci ildə başlanmışdır. Barokko üslubunda tamamlanan bina 1705-ci ildə Müqəddəs Frensis Xavierin şərəfinə adlandırılır. 1773-cü ildə monastır dağıdıldı və bina kilsəyə çevrildi. Kilsə II Dünya Müharibəsindən ciddi bir zərər görmədən sağ qaldı.
1960-cı ildə ictimai bir dini xidmət üçün rəsmi olaraq bağlandı (27 il). Kommunist hakimiyyəti binanı muzeyə və ya konsert salonuna çevirməyə çalışdı. Buna baxmayaraq, insanlar hər bazar günü ümumi bir dua və mahnı üçün kilsəyə qatıldılar. 1987-ci ildə dini xidmətlər bərpa edildi. 1990-cı ildə kilsəyə kiçik bazilikika adı verildi və bir il sonra Qrodno yeparxiyası üçün bir kafedral oldu.
Külək (film, 1959)
"Külək" — inqilab mövzusunda ağ-qara lentə çəkilmiş sovet filmidir. Aleksandr Demyanenkonun kinoda ilk roludur.
Məzmun
Hadisə Rusiyada vətəndaş müharibəsi zamanı baş verur. Ağların (ağqvardiyaçıların) ərazisində olan parovoz deposunun fəhlələri Moskvaya komsomolun birinci qurultayına adlı 3 nümayəndə göndərirlər: Fyodor (E.Bredun), Nastya (T.Loqinova) və Mitya (A.Demyanenko). Moskvaya qədər gedilməli olan 1500 km yol əsasən ağların əlində olan ərazidən keçir. Yolda Fyodoru ağqvardiyaçılar həbs edirlər, lakin o, dostların, eləcə də sahibsiz uşaq və Mari adlı yüngül əxlaqlı qadının (E.Lejdey) köməkliyi ilə azadlığa qaça bilir. Mari və sahibsiz uşaq nümayəndələrə qoşulur, sonradan Mari öz həyatı hesabına yerdə qalanların hamısını xilas edir. Moskvaya kimi yalnız 2 nəfər: Fyodor və uşaq gedib çatırlar, Mitya və Nastyanı isə ağlar öldürürlər.
Fyodor qurultayda çıxış edir və odlu nitq söyləyir, bolşeviklər partiyasına sədaqətə and içir.
Besiana Kadare
Besiana Kadare — Alban diplomatı. Fövqəladə və Səlahiyyətli Səfir. 2021-ci ildən Albaniyanın YUNESKO yanında daimi nümayəndəsi. Keçmişdə Albaniyanın BMT-dəki daimi nümayəndəsi və Kubada qeyri-rezident səfiri (2016–2021), Albaniyanın YUNESKO yanında daimi nümayəndəsi (2011–2016) olmuşdur.
Bioqrafiyası
1972-ci ildə anadan olub. Yazıçılar İsmayıl (1936-cı il doğumlu) və Helena Kadare adlı yazıçıların (1943-cü il doğumlu) övladıdır.
O, Paris IV Sorbonna Universitetində Müasir və Müqayisəli Ədəbiyyat üzrə magistr dərəcəsinə və Müasir İxtisas Ədəbiyyatı üzrə bakalavr dərəcəsinə malikdir.
2011-ci ildə o, Albaniyanın Parisdəki Birləşmiş Millətlər Təşkilatının Təhsil, Elm və Mədəniyyət Təşkilatında (UNESCO) daimi nümayəndəsi təyin edilmişdir. 2016-cı ildə o, Albaniyanın Nyu-Yorkdakı BMT-dəki daimi nümayəndəsi və Albaniyanın Kubadakı qeyri-rezident səfiri vəzifələrində Ferit Hoxhanı əvəz edib. İyunun 30-da o, etimadnaməsini BMT-nin Baş katibi Pan Gi Muna təqdim edib. 2018-ci ildə o, BMT-nin üç agentliyinin: Birləşmiş Millətlər Təşkilatının İnkişaf Proqramı (UNDP), Birləşmiş Millətlər Təşkilatının Əhali Fondu (UNFPA) və Birləşmiş Millətlər Təşkilatının Layihə Xidmətləri Ofisinin (UNOPS) Birgə İcraiyyə Şurasının sədr müavini seçilmişdir. BMT Baş Assambleyasının 75-ci sessiyasında sədr müavini seçilmişdir (2020–2021). Dəyişiklik nəticəsində 1 oktyabr 2021-ci il tarixində prezident İlir Metanın fərmanı ilə Ferit Xoca Albaniyanın BMT-dəki daimi nümayəndəsi, onun yerinə isə Besiana Kadare Albaniyanın Parisdəki YUNESKO yanında daimi nümayəndəsi təyin edilib. Noyabrın 10-da o, Albaniyanın Avropa və Xarici İşlər Naziri Olta Yaçkanın iştirakı ilə YUNESKO-nun Baş direktoru Odri Azuleyə etimadnaməsini təqdim edib.
Navicula rhynchotella
Navicula rhynchotella Lange-Bert. — Kirpiklilər və ya İnfuzorlar cinsinə aid yosun.
Sinonimləri
Navicula rhynchocephala Kütz.
N. rhynchocephala var. constricta Hust.
Ekologiyası
Göl lərdə, çay larda, bataqlıq larda, nohur larda, estuari lərdə və dəniz lərdə bentik, şirin və şortəhər sularda (Sa), alkalifil (pH), β-α-mezosaprob (S).
Yayılması
Böyük Qafqaz: Şəki-Zaqatala bölgəsinin sututarları, Qax r-nu: Qumçay, Çüdüllüçay, Qapıçay və Ləkitçay çayları, Səngərbulaq və Gözbulaq bulaqları (İlisu k.), termal Mohsu b.; Balakən r-nu: Masımbulaq b. – Kür Dağarası çökəkliyi: Hacıqabul r-nu: Hacıqabul g. ; İmişli r-nu: Sarısu g. (Naxalığçala g.) ; Ağcəbədi r-nu: Аğgöl g. – Kiçik Qafqaz : Göygöl r-nu: Göygöl g. . – Lənkəran : Lənkəran r-nu: Lənkərançay ç. , termal Meşəsu b; Astara r-nu: termal Astara İstisu b. (Alaşa k.-dən 4 km qərbə), Taxtakəran b. (Taxtakəran k.), Ağ Körpü b. (Palikeş k.-dən 7 km şərqə).
Şahin Qədirov
Şahin Bayram oğlu Qədirov (3 yanvar 1990, Çeyildağ, Qaradağ rayonu — 5 oktyabr 2020, Füzuli rayonu) — Azərbaycan Xüsusi Təyinatlı Qüvvələrinin giziri, Vətən müharibəsi şəhidi.
Həyatı
Şahin Qədirov 1990-cı il yanvarın 3-də Qaradağ rayonunun Çeyildağ qəsəbəsində anadan olmuşdur. 1996-2005-ci illərdə Siyavuş Muradov adına 224 nömrəli məktəbdə orta təhsil almışdır. Ailəli idi, Bayram adlı övladı yadigar qaldı.
Hərbi xidməti
2008-ci ilin yanvar ayının 5-də Bakı şəhəri Qaradağ rayon Hərbi Komissarlığı tərəfindən hərbi xidmətə çağırılmışdır. Bir müddət Azərbaycan Quru Qoşunlarında xidmət etdikdən sonra Xüsusi Təyinatlı Qüvvələrdə xidmətini davam etdirmişdir. Şahin Qədirov adı çəkilən hərbi birləşmənin Yaşmada yerləşən "N" saylı hərbi hissəsində "gizir" rütbəsində xidmət edirdi.
2016-cı il aprelin 1-dən 2-nə ötən gecədən başlayaraq Azərbaycan və Ermənistan Silahlı Qüvvələrinin bölmələri arasında cəbhənin Tərtər və Cəbrayıl-Füzuli istiqamətlərində şiddətli döyüşlər başlamışdır. Tarixə Aprel döyüşləri olaraq yazılan döyüşlər zamanı Şahin Qədirov Xüsusi Təyinatlı Qüvvələrin giziri olaraq savaşmışdır. Gecə döyüşləri zamanı Cəbrayıl rayonunun Lələtəpə istiqamətində olan əlverişli mövqelər, strateji nöqtələr, o cümlədən Lələtəpə zirvəsi Azərbaycan Ordusu tərəfindən işğaldan azad olunmuşdur. Həmin döyüşlərdə Ermənistanın müdafiə naziri Seyran Ohanyan tərəfindən qurulan və Ermənistan Ordusunun "yenilməz Ohanyan xətti" olaraq tanınan müdafiə xətti 40 dəqiqə ərzində darmadağın edilmişdir.
Azərbaycan Ordusunun giziri olan Şahin Qədirov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində iştirak etmişdir. Cəbrayılın və Füzulinin azadlığı uğrunda gedən döyüşlərdə vuruşmuşdur. Şahin Qədirov 5 oktyabr 2020-ci ildə Füzuli rayonu istiqamətində döyüş tapşırığının yeirnə yetirilməsi zamanı həlak olmuşdur. Qaradağ rayonunda dəfn olunmuşdur.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Şahin Qədirov ölümündən sonra "Vətən uğrunda" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını yerinə yetirən zaman cəsarət göstərdiyinə, habelə qətiyyətli addımlar nümayiş etdiyinə görə Azərbaycan Prezidenti İlham Əliyevin 18.12.2020-ci il tarixli Sərəncamına əsasən Şahin Qədirov ölümündən sonra "Döyüşdə fərqlənməyə görə" medalı ilə təltif edildi.
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.12.2020-ci il tarixli Sərəncamına əsasən Şahin Qədirov ölümündən sonra "Cəbrayılın azad olunmasına görə" medalı ilə təltif edildi.
Nyuport (siqaret)
Nyuport — hazırda R. J. Reynolds Tobacco Company şirkətinə məxsus olan və istehsal olunan Amerikan mentollu siqaret markası. Brend adı əvvəlcə Rhode İsland, Nyuport limanı üçün seçilib. Dünyanın ən çox satılan mentollu siqaret markasıdır.
Suxoy Elançik çayı
Coğrafiyası
Çay öz başlanğıcını Ukraynanın şəhər tipli qəsəbəsi olan Voykov yaxınlığından götürür. Burada Dones vilsyətinin Priazov yüksəkliklərindən keçir. Ukraynanın Dones vilayəti Ambrosievski rayonu əraxisindən Rusiyanın Rostov vilayətinə keçir. Burada isə Neklinovski və Matveeovo-Kurqanski rayonları ərazisindən axaraq Mokrıy Elançik çayına tökülür. Öz növbəsində bu çayda Azov dənizi axır. Əsasən yağış və qar suları ilə qidalanır. Yer altı sularda qidalanmasında iştirak edir.
Ukraynada
Olqinskoe
Novoivanovka
Ulyanovskoe
Rusiyada
Şramko xutoru.
Krasnodarovski.
Varenik xutoru.
Novoselovka.
Yekaterinovka.
Novospasovski
Novopavlovski.
Kobılnı.
Vıselki.
Qriqorievka.
Derkaçeva xutoru.
Xarkovski.
Derkaçev.
Malifedyorovka.
Çekilev.
Deynekin.
Fedorovka.
Nikitin.
Şerbakovo.
İssa Botaşlanı
İssa Botaşlanı və ya İssa Botaşov (: 6 sentyarb 1925, Gündələn, Nalçik dairəsi, RSFSR - 7 oktyabr 1991 Nalçik, RSFSR, SSRİ ) ― balkar şair, dramaturq, maarifçi. RSFSR əməkdar incəsənət xadimi, Kabarda-Balkarya Muxtar Sovet Sosialist Respublikasının əməkdar artisti. Səhnə incəsənətinin təşkilatçısı, balkar dramaturgiyasının yaradıcılarından biri, balkar ədəbiyyatının klassiki, balkar poeziyasının və mahnı mədəniyyətinin inkişafına böyük töhfələr verib.